**5. KLASSI AJALOO ÕPPEKOMPLEKTI NÄIDISTÖÖKAVA**

**Koostanud Kaja Asmer**

**Tundide arv: 35**

**Õppekirjandus:**

Maarja Merivoo-Parro. AJALOOLASTE ÕPIK 5. klassile

Maarja Merivoo-Parro. AJALOOLASTE TÖÖVIHIK 5. klassile

Lisamaterjal õpetajale: <https://failid.koolibri.ee/digi/9284_ajalugu_5kl/Lisamaterjal_AjalooLASTE_opik_5klassile.pdf>

**Lisamaterjale:**

Ajaloo atlas põhikoolile. Regio, 2000.

Eesti kultuuriloo õppematerjal: <https://www.eays.edu.ee/%C3%B5ppematerjalid/ajalugu#h.3f41i6c8va5b>

Johannes Pääsukese digitaalselt taastatud filmid: <https://www.youtube.com/playlist?list=PLGm2cHJq7Sk-9A7hSGBQhKIYhFQPHHPK3>

Kristo Siigi 5.klassi ajaloo kursuse videod: <https://www.youtube.com/playlist?list=PLH55BK1JEw-p280MvUwzjFTR0y-z4OCgi>

Muinsuskaitseameti kodulehekülg: <https://www.muinsuskaitseamet.ee/>

Rahvusarhiivi kodulehekülg: <https://www.ra.ee/>

**Üldised soovitused:**

Funktsionaalse lugemisoskuse ning ainekirjaoskuse arendamiseks oleks hea, kui õpikutekste tunnis koos loetakse, kasutades erinevaid tekstianalüüsimeetodeid, näiteks jututäht, TTS, teeviit, küsimuste koostamine, lõikudest kokkuvõtte tegemine jm.

Ka koomikseid võiks tunnis koos lugeda, võimalusel kuvada tekst ekraanile. Koomiksite sisu paremaks mõistmiseks peaks õpetaja kindlasti jagama lisainfot (Vaata: https://failid.koolibri.ee/digi/9284\_ajalugu\_5kl/Lisamaterjal\_AjalooLASTE\_opik\_5klassile.pdf).

Tundide vaheldusrikkamaks muutmiseks on tore integreerida tundidesse erinevaid liikumisülesandeid, mille kirjeldused on samuti õpetaja lisamaterjalis (Vaata: https://failid.koolibri.ee/digi/9284\_ajalugu\_5kl/Lisamaterjal\_AjalooLASTE\_opik\_5klassile.pdf).

Kuna 5. klassis soovitatakse kontrollida mitte rohkem kui üht õpitut teemat korraga, siis ei ole töökavas eraldi välja toodud kontrolltööde aegu. Teadmiste kõrval tuleks kindlasti hinnata ka oskuste kujunemist ja loomingulisi ülesandeid.

|  |  |  |  |  |
| --- | --- | --- | --- | --- |
| Tun-dide arv | Teema, alateemad | Õpitulemused; teadmised, oskused, märksõnad | Õppetegevus; metoodilised soovitused | Õppematerjal |
| 1 | Sissejuhatus õpikusse ja õppeainesse: Mis on ajalugu?Mineviku, oleviku ja tuleviku seosed | Õpilane teab ja kasutab ajaloomõisteid kontekstis: aeg, minevik, olevik, tulevik; ajatelg; ajalugu.Õpilane oskab näidete abil selgitada, mis on ajalugu.Õpilane paigutab ajateljele isikliku elu sündmusi. | Koomiksi “Aeg kooli minna” lugemine; vestlus ja arutelu: mis on ajalugu, miks peab ajalugu õppima, mida ajalugu meile õpetab?Tutvumine õpiku ja töövihiku ülesehituse ja teemadega.Tegevusülesanne: Proovi aega tunnetada! <https://failid.koolibri.ee/digi/9284_ajalugu_5kl/Lisamaterjal_AjalooLASTE_opik_5klassile.pdf>Koduseks tööks võimalusel koomiksi juurde kuuluv lisaülesanne e-opikus (Opiq). | Õ lk 5–7TV lk 2–3 |
| 1 | Ajastud. Eelajalooline ja ajalooline aeg | Õpilane teab ajaloo periodiseerimise põhimõtteid; teab, et ajaloo periodiseerimine on kokkuleppeline; oskab nimetada ajalooperioode; teab, mille alusel eristatakse eelajaloolist ja ajaloolist aega. | Õpikuteksti lugemine, teksti mõistmise kontroll liikumisülesande abil; ajatelje joonistamine, ajastute paigutamine ajateljele, eelajaloolise ja ajaloolise aja eristamine. | Õ lk 8–9TV lk 4–5 |
| 1 | Vanaaeg ja tsivilisatsioonid | Õpilane teab ja kasutab ajaloomõisteid kontekstis: tsivilisatsioon, linnriik, tempel, Mesopotaamia, sumerid.Õpilane saab algteadmised ajalookaardiga töötamise kohta. | Tsivilisatsiooni mõiste selgitamine, vanimate kirjasüsteemidega tutvumine; vanaaja tsivilisatsioonide asukohtade vaatamine kaardil, tutvumine ajalooatlasega, kontuurkaardi täitmine. | Õ lk 10–11 TV lk 6–7“Ajaloo atlas põhikoolile”, lk 26–27 |
| 1 | Ajastud Eestis. Arheoloogia | Õpilane oskab nimetada Eesti ajaloo perioode; teab, et Eesti ajalugu periodiseeritakse mõnevõrra teisiti kui maailmaajalugu tervikuna; teab, mis on arheoloogia ja kuidas töötavad arheoloogid. | Eesti ajaloo perioodide kandmine ajateljele, perioodide lühitutvustus õpetaja jutustuse kaudu või õpiku peatüki „Eesti ajaloo kronoloogia” abil. Arheoloogide tööpõhimõtete ja töövahenditega tutvumine. Vestlus teemal, kes tohib kaevamisi läbi viia. Muinsuskaitse. | Õ lk 12–15TV lk 8–9<https://www.muinsuskaitseamet.ee/> |
| 2 | Muinasaeg Eestis | Õpilane teab, millal ja millistel asjaoludel saabusid esimesed inimesed Eesti aladele; teab ja kasutab ajaloomõisteid kontekstis: muinasaeg, kiviaeg, pronksiaeg, rauaaeg, kütt-korilane, pühapaik, muistend; teab Eesti vanimaid asulakohti, oskab nimetada kodukoha muinasaegseid asulakohti. | Õpikuteksti lugemine, muinasaja mõiste kordamine; kodukohaga seotud muinasaja asustusega tutvumine, võimalusel õppekäik, plakati või esitluse koostamine või fantaasiajutu kirjutamine.Kontuurkaardi täitmine: muinasasula(te)kaardile kandmine, võimalusel ka kodukohaga seotud muinasaegsedasulakohad.  | Õ lk 16–17TV lk 10–13Kodupaiga kohta saab infot kogumikust „Eesti kultuuriloo õppematerjal”<https://www.eays.edu.ee/%C3%B5ppematerjalid/ajalugu#h.3f41i6c8va5b> |
| 2 | Vana-Egiptus | Funktsionaalse lugemisoskuse arendamine. Mõisted: vaarao, sfinks, muumia. | Õpikuteksti lugemine, arutelu TTS-meetodi (tean, tahan teada, sain teada) abil. Töö kaardiga: Egiptus vanaajal ja tänapäeval.Video vaatamine: vaata õpik lk 20 ruutkood.Koomiksi „Unerännak Vana-Egiptusesse” lugemine, loetu põhjal küsimustele vastamine ja võimalusel lisaülesande täitmine e-opikus. | Õ lk 18–23TV lk 14–15 |
| 1 | Aja liikumine | Õpilane teab, et eksisteerivad erinevad ajakäsitlused: sirgjooneline ja korduv ajakäsitlus. | Õpikuteksti lugemine ja loetu üle arutlemine. Erinevate ajakäsitluste võrdlemine ja näidete leidmine oma elusündmuste põhjal. | Õ lk 24–25TV lk 16–17 |
| 2 | Vana-Kreeka | Õpilane teab, et Kreeka on demokraatia, teatri ja olümpiamängude sünnimaa. | Mõistekaardi koostamine teemal „Vana-Kreeka”.Töö koomiksiga „Unerännak olümpiamängudele”. Antiikaja ja tänapäeva olümpiamängude võrdlemine. Lisaülesanded e-opikus. | Õ lk 26–31TV lk 18–21 |
| 1 | Seitse iidset maailmaimet | Õpilane märkab ja väärtustab minevikupärandit; oskab nimetada maailmaimesid; teab, miks need on kultuuriloos olulised. | Tutvumine maailmaimedega, huvitavate faktide leidmine, erinevate piltide vaatamine; arutelu, miks just need objektid on valitud nimekirja. Maailmaimede kaardile paigutamine. | Õ lk 32–37TV lk 22–23 |
| 2 | Vana-Rooma | Õpilane oskab kaardil näidata Rooma impeeriumi; teab, et Vana-Rooma kultuuripärand on mõjutanud tänapäeva Euroopa kultuuri, oskab tuua näiteid; teab, et eri aegadel on ühiskonnas olnud erinevad väärtussüsteemid, mida ei ole õige hinnata tänapäeva kontekstis. | Töö kaardiga: impeeriumi kujunemise jälgimine.Funktsionaalse lugemisoskuse arendamine: õpilane oskab teksti põhjal nimetada Vana-Roomale omaseid nähtusi.Töö koomiksiga „Unerännak Colosseumisse”, lisaülesanded e-opikus. | Õ lk 38–43TV lk 24 –25 |
| 1 | Ajaarvamine | Õpilane kasutab ajaarvamisega seotud mõisteid asjakohaselt: eKr, pKr, sajand, aastatuhat; õpilane teab, et on olemas erinevaid ajaarvamissüsteeme. | Mõistete eKr ja pKr lahtimõtestamine ja visualiseerimine ajatelje abil; ajaarvamise kokkuleppelisus; sajandite määramine, eksimiskohad (sajandite vahetumine).Video vaatamine: vaata õpik lk 45 ruutkood.Arvutusülesanded: kui palju on teatud sündmusest aega möödunud, kuidas arvutada siis, kui sündmus toimus eKr ja kuidas siis, kui sündmus toimus pKr. | Õ lk 44–45TV lk 26–27 |
| 1 | Kronoloogia | Õpilane teab mõiste kronoloogia tähendust, mõistab ajaloosündmuste ajalist järgnevust, oskab panna sündmusi toimumise järjekorda, tunneb Rooma numbreid, oskab määrata sajandeid. | Ajas orienteerumine, sündmuste järjestamine ja dateerimine: õpetaja on valinud daatumeid erinevatest ajalooperioodidest, need pannakse toimumise järjekorda, määratakse nende sajand ja kantakse ajateljele; lihtsama kronoloogilise raamistiku koostamine, näiteks oma elu sündmuste või kooliaja kohta. Rooma numbrite õppimine ja harjutamine.<https://www.youtube.com/watch?v=qTWQIoEsiF8&list=PLH55BK1JEw-p280MvUwzjFTR0y-z4OCgi&index=14>  | Õ lk 46–49TV lk 28–29 |
| 2 | Ajalooallikad ja nende eesmärgid. Esemed kui ajalooallikad | Õpilane teab, millist liiki allikatest saab mineviku kohta teavet ja milliste tunnuste järgi saab allikate usaldusväärsust hinnata; teab, et töö ajalooallikatega on üheks ajalooteaduse uurimismeetodiks; teab, et esemelisi ajalooallikaid hoitakse muuseumites, oskab nimetada erinevaid muuseume. | Õpetaja selgitus, et ajalooallikad jagunevad suulisteks, esemelisteks, kirjalikeks ja audiovisuaalseteks ning toob nende kohta näiteid. Video vaatamine ja arutelu: <https://www.youtube.com/watch?v=gTlQdwioShQ>Õpikust loetakse esemeliste ajalooallikate ja muuseumite kohta. Tutvutakse erinevate muuseumite kodulehekülgedega, arutletakse, mida seal hoitakse.Võib korraldada vanade asjade näituse: õpilased võtavad tundi kaasa vanu koduloolise väärtusega esemeid ja tutvustavad neid kaasõpilastele, võib proovida esemeid dateerida, moodustada neist ajatelg. | Õ lk 50–53TV lk 30–31 |
| 2 | Viikingid | Õpilane teab, kes olid viikingid; teab, et eri aegadel on ühiskonnas olnud erinevad väärtussüsteemid, mida ei ole õige hinnata tänapäeva kontekstis. | Koomiksi „Unerännak väljakaevamistele” lugemine, videote vaatamine, õpetaja täiendavad selgitused <https://failid.koolibri.ee/digi/9284_ajalugu_5kl/Lisamaterjal_AjalooLASTE_opik_5klassile.pdf> Vestlus ja arutelu eelneva põhjal. Viikingite retked, töö kaardiga: Skandinaavia ps, Läänemeri, Briti saared, Gröönimaa, Ameerika, „Varjaagide tee”.Õpikuteksti lugemine või/ja kuulamine, arutelu viikingite väärtushinnangute üle. | Õ lk 54 –59TV lk 32–33 |
| 1 | Dokumendid kui ajalooallikad | Õpilane leiab, selekteerib ja seostab allikast leitud informatsiooni; saab aru, mida tähendab allikakriitilisus, märkab ja kirjeldab erinevaid tõlgendusi, hindab allika usaldusväärsust. | Õpikuteksti lugemine, mõistete selgitamine oma sõnadega, mõistele sobiva näite toomine. Töö mõne kirjaliku ajalooallikaga.Tutvumine Rahvusarhiivi koduleheküljega <https://www.ra.ee/> Ülesanded arhiivikoolis, näiteks “Mida hoitakse muuseumis, mida arhiivis?” <https://www.ra.ee/oppematerjal/muuseum-ja-arhiiv/?filters=age=pohikooli-ii-aste>  | Õ lk 60–63TV lk 34–35<https://www.ra.ee/arhiivikool/tutvustus/>  |
| 1 | Keskaeg, uusaeg, lähiaeg | Õpilane teab ajalooperioode ja oskab nimetada protsesse ja sündmusi, mis on aluseks ajaloo periodiseerimisele, põhjendab oma valikut, oskab nimetada ajalooperioodile iseloomulikku; leiab, selekteerib ja seostab internetiallikatest leitud informatsiooni. | Õpikuteksti lugemine ja teksti põhjal küsimustele vastamine. Rühmatöö: klass jagatakse 4-liikmelisteks rühmadeks, iga rühm teeb ühe perioodi kohta plakati, infot otsitakse internetist.  | Õ lk 64–65TV lk 36–37 |
| 1 | Keskaeg ja uusaeg Eestis | Õpilane oskab nimetada sündmusi ja isikuid Eesti kesk- ja uusajast. Mõisted: kroonika, ristisõda, mõisnik, baltisakslased. | Töö tekstiga: õpikuteksti süvalugemine, tekstis paksemas kirjas nimede, mõistete, sündmuste jne selgitamine oma sõnadega, lõikudest kokkuvõtte tegemine või teeviida kasutamine. Illustreeritud ajatelje koostamine märksõnade, näiteks õpikutekstis mustalt trükitute, alusel rühmatööna. Video vaatamine: vaata õpik lk 68 ruutkood. | Õ lk 66–69TV lk 38–41 |
| 2 | Ehitised kui ajalooallikad | Õpilane märkab ja väärtustab minevikupärandit Eestis ja mujal. | Õpikuteksti lugemine, tekstis nimetatud objektidest piltide vaatamine ja kirjeldamine. Kui võimalik, siis vanade fotode põhjal uurimine, kuidas õpilase kodupaik minevikus välja nägi. Muinsuskaitse roll minevikupärandi väärtustamisel.Töö koomiksiga „Unerännak Versailles´ lossi”, lisaülesanded Opiqus. Jutu kirjutamine koomiksi ja õpetaja poolt jutustatud lisainfo põhjal. Võimalusel õppekäik kodukohaga seotud kultuurimälestiste juurde. | Õ lk 70–75TV lk 42–45„Eesti kultuuriloo õppematerjal” |
| 1 | Trükised kui ajalooallikad | Õpilane iseloomustab erinevate allikatüüpide eripära, proovib hinnata nende usaldusväärsust; leiab, selekteerib ja seostab allikast leitud informatsiooni; oskab nimetada Eesti Vabariigi rajamisega seotud olulisi dokumente. | Vanade ajalehtede lugemine, arutelu trükisõna mõjust ühiskondlikele protsessidele; rahvusliku ärkamisaja tegelaste (Hurt, Jakobson) tutvustamine rahatähtede kaudu; Eesti Vabariigi sünniga seotud olulised dokumendid: nende uurimine, näiteks Iseseisvusmanifesti lugemine. | Õ lk 76–79TV lk 46–49 |
| 1 | Rahvaste sünd ja juured | Mõisted: rahvus, rahvusriik, rahvuslik ajalugu. | Õpikuteksti lugemine ja refereerimine; maailma ajaloost sündmuste, mis on mõjutanud erinevate rahvaste kujunemist ja mida rahvad väärtustavad tänaseni, leidmine; erinevate rahvaste rahvussümbolitega tutvumine. Arutelu, miks kujunevad riikidel erinevad arusaamad ajaloost.Töö koomiksiga “Unerännak laulurahva juurde”, koomiksi teksti tõlkimine kirjakeede; esimese üldlaulupeo ja tänapäeva laulupidude võrdlemine. | Õ lk 80–83TV lk 50–51 |
| 1 | Lähiaeg Eestis | Õpilane teab Eesti iseseisvumisega seotud sündmusi ja isikuid; oskab nimetada Eesti lähiajaloo olulisemaid sündmusi ja protsesse; kirjeldab Eesti lähiajaloo näitel põhjus-tagajärgede seoseid, oskab leida seoseid Eesti ja maailmaajaloo vahel. Mõisted: revolutsioon, vabadussõda, okupatsioon. | Õpiku teksti põhjal Eesti lähiajaloo tähtsamate sündmuste paigutamine ajateljele; kuna selle aja kohta on palju visuaalset materjali, siis saab õpetaja valikul vaadata erinevaid dokumentaalkaadreid või ka katkendeid mängufilmidest; Faktipüramiidi koostamine Eesti lähiajaloo sündmustest. | Õ lk 84–87TV lk 52–53 |
| 1 | Mälestused kui ajalooallikad | Õpilane teab, et lisaks mälestustele on suulisteks ajalooallikateks ka suuline pärimus nagu rahvalaul, legend, vanasõnad jm; teab, et mälestuste puhul tuleb arvestada nende subjektiivsusega. | Esimese koolipäeva või mõne muu ühise sündmuse meenutamine, mälestuste võrdlemine, pöörates tähelepanu subjektiivsusele. Töö mõne pärimusliku ajalooallikaga (nt regilaul, muistend vms) ning lõiming eesti keele ja kirjandusega.Lähedaste mälestuste kogumine ja rühmas jagamine ning võrdlemine.Ajalooallikate liigitamine, nt õigesse lahtrisse kas sedelitena või digitaalse harjutusena. | Õ lk 88–89TV lk 54–55 |
| 1 | Loodus kui ajalooallikas | Õpilane toob näiteid inimtegevuse ja looduskeskkonna vastastikusest mõjust minevikus; toob näiteid, kuidas loodusobjektid aitavad avada ja mõista minevikus toimunut, oskab tuua näiteid looduses olevatest ajalooallikatest, mis jutustavad inimeste tegevustest minevikus. | Õpikuteksti lugemine; loodusega seotud koha- ja isikunimede päritolu üle arutlemine, võimalike seoste leidmine minevikus või ka veel tänapäeval olemasolevate loodusobjektidega; inimtegevuse jälgede märkamine maastikul, kodupaiga inimtegevusega seotud loodusmälestistega tutvumine. | Õ lk 90–93TV lk 56–57 |
| 1 | Pildid ja fotod kui ajalooallikad | Õpilane mõistab, kuidas on fotograafia areng mõjutanud ajaloosündmuste jäädvustamist; oskab fotolt infot leida; oskab võrrelda sama objekti erinevatel aegadel kujutavaid ajaloolisi fotosid. | Õpikuteksti lugemine, loetu põhjal vestlus, kuidas on fotograafia sünd mõjutanud ajaloo jäädvustamist, oma fotoalbumite või piltide tutvustamine, foto põhjal jutu kirjutamine. Vanade filmikaadrite vaatamine, arutelu.Arhiivikool <https://www.ra.ee/oppematerjal/avastades-fotot/?filters=>Johannes Pääsukese digitaalselt taastatud filmid<https://www.youtube.com/playlist?list=PLGm2cHJq7Sk-9A7hSGBQhKIYhFQPHHPK3> | Õ lk 94–97TV lk 58–59  |
| 1 | Kodulugu | Mõisted: kodulugu, koduloolane, kodulooallikad | Kodukandi tuntud isikute elulugudega tutvumine; kodupaiga ajaloost esitluse, skeemi vms tegemine. | Õ lk 98–99TV lk 60–61 |
| 1 | Oled ka ise ajaloo looja | Õpilane kasutab perekonnaloo uurimisel eritüübilisi allikaid. |  Laiendatud sugupuu koostamine, kasutades vanemate ja vanavanemate mälestusi, Saaga materjale jms. Abiks on <https://blog.ra.ee/sugupuu-uurimine/>Isiklik ajalugu maailmaajaloo taustal: õpilane märgib ajateljele enda ja oma vanemate ja vanavanemate sünniaja, seejärel leiab erinevatest allikatest antud ajavahemikul toimunud sündmusi Eesti ja maailma ajaloost ning kannab ka need paralleelselt ajajoonele.Töö koomiksiga „Unerännak esivanemate juurde”, koomiksi eeskujul jutu kirjutamine oma esivanemate elust või oma koomiksi joonistamine. | Õ lk 100–103TV lk 62–65 |
| 1 | Eesti ajaloo kronoloogia | Õpilane mõistab ajaloosündmuste ajalist järgnevust, kirjeldab ajaloosündmuse näitel põhjuse ja tagajärje seost, nimetab ajaloolisi isikuid ning selgitab, miks nad on ajaloos olulised. | Kokkuvõte aasta jooksul õpitust: Eesti ajaloo sündmuste meenutamine, nende paigutamine perioodidesse, ajateljele jms, seostamine maailmaajalooga. | Õ lk 104–105TV lk 66–69 |
| 1 | Tänapäeva maailmaimed | Õpilane väärtustab maailma kultuuripärandit. | Õpikuteksti lugemine, mõttetalgud, kaart. | Õ lk 106–109TV lk 70–71 |